กองทุน IFFระดมทุนหนุน ปี 58
ตลาด IPO ปี 2558 มีบริษัทเข้ามาระดมทุนมีต่อเนื่องอย่างหนาเน้น ไม่ต่างจาก 3 ปีที่ผ่านมามีบริษัทฯ เข้ามาระดมทุนจำนวนมาก เฉลี่ยมีเม็ดเงินปีละแสนกว่าล้านบาท และยังมีบริษัทที่ค้างท้ออยู่กว่า 14 บริษัท จึงเชื่อว่าแนวโน้มการระดมทุนในปี 2559 จะดีต่อเนื่องอย่างแน่นอน
31 ธ.ค. 2558

ตลาด IPO ปี 2558 มีบริษัทเข้ามาระดมทุนมีต่อเนื่องอย่างหนาเน้น ไม่ต่างจาก 3 ปีที่ผ่านมามีบริษัทฯ เข้ามาระดมทุนจำนวนมาก เฉลี่ยมีเม็ดเงินปีละแสนกว่าล้านบาท และยังมีบริษัทที่ค้างท้ออยู่กว่า 14 บริษัท จึงเชื่อว่าแนวโน้มการระดมทุนในปี 2559 จะดีต่อเนื่องอย่างแน่นอน
ส่วนในปี 2558 มีบริษัท/ หลักทรัพย์จดทะเบียนใหม่ที่เข้าซื้อขาย หรือ IPO สิ้นปี 2558 ทั้งหมดในตลาดหลักทรัพย์แห่งประเทศไทย (SET) 20 บริษัท ,กองทุนรวมโครงสร้างพื้นฐาน (IFF) 2 กองทุน, กองทรัสต์เพื่อการลงทุนในอสังหาฯ (PFUND/REIT) 4 กองทุน และตลาดหลักทรัพย์ (mai) 13 บริษัท รวมทั้งหมดมี 39 หลักทรัพย์ มีมูลค่าการระดมทุนหุ้น IPO อยู่ที่ 126,499.72 ล้านบาท ขณะที่หุ้น IPO ปี 2557 ที่บริษัท/ หลักทรัพย์จดทะเบียนใหม่ที่เข้าซื้อขาย 45 หลักทรัพย์ มีมูลค่าการระดมทุนหุ้น IPO อยู่ที่ 113,989.96 ล้านบาท
หากดูจากปริมาณ จะเห็นว่า ปีนี้ หุ้น IPO ของบริษัท เข้าระดมทุนในตลาดหุ้นไทย อย่างตลาด SET และตลาด mai รวม 33 บริษัท มูลค่าระดมทุน 39,900.82 ล้านบาท คิดน้อยกว่าปีที่แล้วเล็กน้อย เทียบกับปีก่อน 36 บริษัท มีมูลค่าระดมทุน 53,474.19 ล้านบาท ถ้าคิดเงินระดมทุนรวมทั้ง SETและ mai จะพบว่าน้อยกว่าปี 2557 จำนวน 13,573.37 ล้านบาท ถือว่าต่างกันพอสมควร
ถ้าไปดูกองทุนรวมโครงสร้างพื้นฐาน และกองทุน REITs ในปี 58 รวม 6 กอง เทียบกับปี 57 มีมากถึง 9 กอง แต่การระดมทุนปีนี้กับสูงขึ้นมากถึง 86,598.90 ล้านบาท ส่วนปีก่อนมีการระดมทุนเพียงแค่ 60,515.76 ล้านบาท เท่านั้น 
สรุปได้ว่าการระดมทุนโดยรวมที่ได้มากกว่าปีก่อนเป็นเพราะมีกองทุนโครงสร้างพื้นฐานเข้ามา 2 กองใหญ่ ได้แก่ EGATIF ระดมทุนมากถึง 20,855 ล้านบาท และ JASIF ระดมทุนมากถึง 55,000 ล้านบาท
 
ในแง่รายละเอียดของการระดมทุน ส่วนใหญ่ของหุ้นที่ระดมทุนปีนี้ เข้าในตลาดหุ้นหลักหรือ SET มากถึง 20 ราย ด้วยกัน ได้เงินระดมทุนไป 35,306.99 ล้านบาทโดยมีบริษัทที่ระดมทุนมากสุดคือ GPSCในเครือปตท. ระดมทุนมากถึง 10,035.06 ล้านบาท เลยทีเดียว แต่รายที่ระดมทุนน้อยสุดคือPMTA ระดมทุนเพียงแค่ 145.8 ล้านบาท
ส่วนตลาดหุ้น MAI มีหุ้นเข้าระดมทุนค่อนข้างต่ำทั้งปริมาณบริษัทเพียง 13 แห่ง และมีมูลค่ะดมทุนเพียงแค่ 4,593.83 ล้านล้านโดยหุ้นที่ระดมทุนสูงสุดคือ TPCH ระดมทุนไปทั้งหมด 1,140.49 ล้านบาท และหุ้นที่ระดมทุนน้อยที่สุดคือ HPT และ DAII รายละ 120 ล้านบาท
ส่วนกองทรัสต์เพื่ออสังหาริมทรัพย์ หรือ REITs ปรากฏว่าก็มีเพียงแค่ 4 กองเท่านั้น และระดมทุนค่อนข้างต่ำด้วยเช่นกัน เพียงแค่ยอดมูลค่ารวมที่ระดับ 10,743.90 ล้านบาทเท่านั้น
ทั้งหมดนี้ จะเห็นได้ว่าการระดมทุนในช่วงปี 2558 อาจไม่คึกคัดเท่าปี 2557 ที่ถือว่าเป็นปีทองของ IPO เนื่องจากตลาดมีการซบเซาลง มีข่าวร้ายท่วมตลาดไม่ว่าจะมีแรงกดดันในประเทศและต่างประเทศ พร้อมกับมูลค่าซื้อขายที่ถดถอยลง ทำให้มีการเลื่อนการระดมทุนออกไป
ผลดังกล่าวอาจส่งผลให้มูลค่าการระดมทุนหุ้น IPO ในตลาด SET และตลาด mai กลับมาคึกคักมากขึ้นในปีหน้า!
…
หมายเหตุ:
1. “มูลค่าหลักทรัพย์” เป็นข้อมูล ณ วันที่บริษัทจดทะเบียนในตลาดทรัพย์
2. “มูลค่าระดมทุน” คำนวณจากหุ้นทั้งหมดที่ขายให้กับประชาชนทั่วไป (หุ้นเพิ่มทุน และหุ้นจัดสรรส่วนเกิน) และการเสนอขายตามโครงการ ESOP 